text: Varde satser på seniorer 
  10 februar 2015 kl. 09.35
  Det er blevet økonomisk attraktivt for Udkantsdanmark at lokke pensionister ud på landet.
  De unge og børnefamilierne. Det har historisk set været befolknings grupper, som enhver borgmester er gået benhårdt efter at trække til, men en række kommuner har nu skiftet strategi, skriver Morgenavisen Jyllands-Posten i dag.
  En af de kommuner der vil satse målrettet på de ældre er Varde Kommune.
  - Vores unge mennesker flytter for at uddanne sig, og det ser ikke ud til, at de kommer tilbage. Så vi vil slå på at være et godt sted, hvor ældre kan bosætte sig, siger Kjeld Anker Espersen (S), der er 2. viceborgmester i Varde Kommune.
  1. Viceborgmester Peter Foldager Hansen (V) gør TV SYD opmærksom på at Kjeld Anker Espersen (S) udtaler sig på egne vegne, og ikke Varde Kommunes.
  